Diari Oficial de la Generalitat Valenciana


Sumari del DOGV 8399, del 08-10-2018 (2018/9316)

DECRET 169/2018, de 5 d'octubre, del Consell, pel qual concedeix la Distinció de la Generalitat al Mèrit Científic a Guillermina López Bendito.
-----------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9316


Data del document
:   05-10-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 169/2018, de 5 d'octubre, del Consell, pel qual concedeix la Distinció de la Generalitat al Mèrit Científic a Guillermina López Bendito.  
 [2018/9316]  
El Decret 152/2010, d'1 d'octubre, del Consell, va crear la Distinció de la Generalitat al Mèrit Científic, per a reconéixer la labor, conducta i trajectòria de totes aquelles persones i entitats compromeses amb la investigació i la ciència a la Comunitat Valenciana.  
Guillermina López Bendito va nàixer l'any 1975 en Santo Domingo, República Dominicana. Va cursar estudis de biologia en la Universitat d'Alacant i va realitzar el doctorat en neurociències en l'Institut de Neurociències de la Universitat Miguel Hernández d'Elx (2000).  
Ha treballat com a investigadora postdoctoral en el Departament d'Anatomia Humana i Genètica de la Universitat d'Oxford entre 2001 i 2004, i com a investigadora científica Ramón y Cajal del Consell Superior d'Investigacions Científiques (CSIC) entre 2004 i 2007. Actualment és líder de grup CSIC i dirigeix el grup Desenvolupament, Plasticitat i Regeneració dels Circuits Talamocorticals de l'Institut de Neurociències, centre mixt de la Universitat Miguel Hernández d'Elx i del CSIC.  
  
La seua labor investigadora s'ha centrat en el camp de la neurociència, i en particular en el desenvolupament de les connexions talamocorticals en el sistema nerviós, la funció del tàlem en el desenvolupament i formació de les escorces sensorials, i els mecanismes implicats en processos de plasticitat cortical després de la pèrdua sensorial.  
Entre els premis i reconeixements recents als quals s'ha fet creditora Guillermina López pel seu treball científic, es pot mencionar el premi Joseph Altman en Neurociència del Desenvolupament atorgat en 2018 per la Societat Japonesa de Neurociència; el premi internacional IBRO-Kemali per a investigadors menors de 45 anys, atorgat en 2017 per la Fundació IBRO Dargut & Milena Kemali, o el finançament amb dos milions d'euros concedit en 2015 pel Consell Europeu d'Investigació per al Projecte Sensorthalamus.  
Per això, com a reconeixement de la seua àmplia trajectòria científica i investigadora en la comprensió de les connexions entre el tàlem i l'escorça cerebral i els mecanismes que permeten el processament de la informació sensorial, amb la deliberació prèvia del Consell, en la reunió del dia 5 d'octubre de 2018,  
  
  
DECRETE  
  
Concedir la Distinció de la Generalitat al Mèrit Científic a Guillermina López Bendito.  
  
València, 5 d'octubre de 2018  
  
El president de la Generalitat,  
XIMO PUIG I FERRER